**คำอธิบายรายวิชา**

**ท๑๓๑๐๑ ภาษาไทย กลุ่มสาระการเรียนรู้ภาษาไทย**

**ชั้นประถมศึกษาปีที่ ๓ เวลา 200 ชั่วโมง**

ศึกษาการอ่านออกเสียงและบอกความหมายของคำ คำคล้องจอง ข้อความ บทร้อยกรองง่ายๆ ตัวการันต์ คำที่มี รร พยัญชนะและสระไม่ออกเสียง คำพ้อง คำพิเศษอื่นๆ อ่านจับใจความนิทานหรือเรื่องเกี่ยวกับท้องถิ่น เรื่องเล่าสั้นๆ บทเพลงและบทร้อยกรองข่าวและเหตุการณ์ในชีวิตประจำวันในท้องถิ่นและชุมชน อ่านหนังสือตามความสนใจ อ่านข้อเขียนเชิงอธิบาย ปฏิบัติตามคำสั่งหรือข้อแนะนำ ประกาศ ป้ายโฆษณาและคำขวัญ อ่านข้อมูลจากแผนภาพ แผนที่ และแผนภูมิ มารยาทในการอ่าน การคัดลายมือตัวบรรจงเต็มบรรทัดตามรูปแบบการเขียนตัวอักษรไทย เขียนบรรยายลักษณะของคน สัตว์ สิ่งของ สถานที่ บันทึกประจำวัน จดหมายลาครู เรื่องตามจินตนาการจากคำ ภาพ และหัวข้อที่กำหนด มารยาทในการเขียน การจับใจความและพูดแสดงความคิดเห็นและความรู้สึกจากเรื่องที่ฟังและดูทั้งที่เป็นความรู้และความบันเทิง เช่น เรื่องเล่าและสารคดีสำหรับเด็ก นิทาน **(นิทานประเทศในกลุ่มอาเซียน)**การ์ตูน เรื่องขบขัน รายการสำหรับเด็ก ข่าวและเหตุการณ์ในชีวิตประจำวัน เพลง พูดสื่อสารในชีวิตประจำวัน เช่น แนะนำตนเอง **(ทักทายภาษาประเทศในกลุ่มอาเซียน)** และนำสถานที่ในโรงเรียนและชุมชน เชิญชวนรักษาความสะอาด กล่าวขอบคุณและขอโทษ พูดปฏิเสธ พูดซักถาม มารยาทในการฟัง การพูด การดู สะกดคำ   
แจกลูก อ่านเป็นคำ มาตราตัวสะกดที่ตรงตามมาตรา และไม่ตรงตามมาตรา ผันอักษรกลาง อักษรสูงและอักษรต่ำ คำที่มีพยัญชนะควบกล้ำ คำที่มีอักษรนำ คำที่ประวิสรรชนีย์และคำที่ไม่ประวิสรรชนีย์ คำที่มี ฤ ฤๅ คำที่ใช้ บัน บรร คำที่ใช้ รร คำที่มีตัวการันต์ ความหมายของคำ ชนิดของคำ ได้แก่ คำนาม คำสรรพนาม คำกริยา ใช้พจนานุกรม แต่งประโยคเพื่อการสื่อสาร ได้แก่ ประโยคบอกเล่า ประโยคปฏิเสธ ประโยคคำถาม ประโยคขอร้อง ประโยคคำสั่ง คำคล้องจอง คำขวัญ ภาษาไทยมาตรฐาน ภาษาถิ่น ระบุข้อคิดจากการอ่านวรรณคดี วรรณกรรมและเพลงพื้นบ้าน นิทานหรือเรื่องในท้องถิ่น เรื่องสั้นง่ายๆ ปริศนาคำทาย บทร้อยกรอง เพลงพื้นบ้านเพลงกล่อมเด็ก วรรณกรรมและวรรณคดีในบทเรียนและตามความสนใจ โดยใช้ทักษะกระบวนการปฏิบัติในการอ่าน การเขียน การฟัง การดู การพูด และการใช้ภาษาไทยเพื่อให้เกิดความรู้ความคิด วิเคราะห์ การตัดสินใจ แก้ปัญหาในการดำเนินชีวิตอย่างมีวิจารณญาณและสร้างสรรค์ สามารถนำไปใช้ในชีวิตจริงได้อย่างเหมาะสม

มีมารยาทที่ดี กระตือรือร้น รักการอ่าน การเขียน การฟัง การดู การพูด ภูมิใจ รักภาษาไทย และการใช้ภาษาไทย ในชีวิตประจำวันได้อย่างเหมาะสม

**รหัสตัวชี้วัด**

ท ๑.๑ ป.๓/๑ ป.๓/๒ ป.๓/๓ ป.๓/๔ ป.๓/๕ ป.๓/๖ ป.๓/๗ ป.๓/๘ ป.๓/๙

ท ๒.๑ ป.๓/๑ ป.๓/๒ ป.๓/๓ ป.๓/๔ ป.๓/๕ ป.๓/๖

ท ๓.๑ ป.๓/๑ ป.๓/๒ ป.๓/๓ ป.๓/๔ ป.๓/๕ ป.๓/๖

ท ๔.๑ ป.๓/๑ ป.๓/๒ ป.๓/๓ ป.๓/๔ ป.๓/๕ ป.๓/๖

ท ๕.๑ ป.๓/๑ ป.๓/๒ ป.๓/๓ ป.๓/๔

**รวมทั้งหมด ๓๑ ตัวชี้วัด**